**Műsorjavaslat**

A Nemzeti Színház legújabb évadának műsortervében mindenképpen meg kéne jelennie Tamási Áron egyik legismertebb művének az „Ábel a rengetegben” című darabnak. Illetve ha a fent említett mű színpadra kerül, akkor az egész Ábel-trilógiát is előadhatnák.

A regény Erdélyben az első világháború után játszódik. Szakállas Ábel tizenöt éves székely fiú, aki Csíkcsicsón lakik. Édesapja elszegődteti erdőpásztornak a Hargitára ahol az a feladata, hogy őrizze a kivágott fát, és ha vásárlók jönnek, akkor fizetés ellenében számlát állítson ki nekik. Egy Fuszulán nevű román kereskedő becsapja, majd Ábel leleplezvén a csalást, a társaság igazgatójával elfogja. Mivel a csaló elmenekül, kirendelnek a fiú mellé egy román csendőrt Surgyélánt. Surgyélán később összeáll Fuszulánnal, és akkor térnek vissza az erdei házba, mikor Ábel édesapja is ott tartózkodik, mert meghozta a rossz hírt, hogy a fiú szeretett édesanyja meghalt. Az öreg lerészegedett, és fogást keresett a két gonosztevőn. Ábel nagy nehezen megmenti apját a verekedéstől, és ezzel saját életüket is. Ábel összebarátkozik a közeli papokkal, akiknek egyik legfiatalabb növendékét, Márkust különösen a szívébe zárja. Ez a tüdőbeteg fiú végül is felköltözik Ábelhez Hargitára, hogy ott gyógyuljon. A két fiatalt felkeresi Surgyélán és Fuszulán, majd az ifjú szerzetes elmondott beszédének hatására önként jelentkeznek a csendőrségen. Márkus végül belehal a betegségébe, és a Hargitán eltemetik. A temetés után Ábel elmegy a megbízó bankjába, hogy leadja a Hargitai ház kulcsait, és végleg felmondjon. Befejezi az erdőpásztori munkát, visszatér falujába, ahol meglátogatja édesanyja sírját, és ott megfogadja, hogy egész életében a szegények és az elnyomottak szószólója lesz.

Összességében szerintem azért is kéne ezt a közönségnek megmutatni, előadni, mert egy izgalmas és tanulságos történet, mely minden korosztálynak a kicsiktől kezdve a legidősebbeknek szórakoztató lehet. Illetve a lehető legjobbkor nézhetné meg a publikum, amikor is háború és veszélyhelyzet van, mert ilyenkor kell a legnagyobb kitartás és összefogás. Remélem, hogy e regény bekerül a műsorújságba és a következő évadban láthatja mindenki.